
LIETUVOS RESPUBLIKOS ŠVIETIMO IR MOKSLO MINISTRAS

Į S A K Y M A S
DĖL UŽSIENIEČIŲ, ATVYKUSIŲ DIRBTI ARBA GYVENTI Į LIETUVOS RESPUBLIKĄ, VAIKŲ UGDYMO BENDROJO LAVINIMO MOKYKLOSE ĮGYVENDINIMO

2003 m. birželio 4 d. Nr. ISAK-789
Vilnius

Vykdydamas Lietuvos Respublikos įsipareigojimus, susijusius su naryste Europos Sąjungoje pagal Europos Sąjungos Tarybos 1977 m. liepos 25 d. direktyvą 77/486/EEB „Dėl darbuotojų migrantų vaikų mokymo“ (Official Journal L’1977 Nr. 199-32), ir vadovaudamasis Lietuvos Respublikos švietimo įstatymu (Žin., 1991, Nr. 23-593; 1998, Nr. 67-1940) bei Lietuvos Respublikos įstatymu „Dėl pabėgėlio statuso“ (Žin., 1995, Nr. 63-1578; 2000, Nr. 56-1651),
nustatau:
. Užsieniečių, atvykusių gyventi arba dirbti į Lietuvos Respubliką vaikams, nepilnamečiams užsieniečiams, gavusiems laikinąją apsaugą Lietuvos Respublikoje, nelydimiems nepilnamečiams užsieniečiams, neatsižvelgiant į jų buvimo Lietuvos Respublikos teritorijoje teisėtumą (toliau – Užsieniečių vaikai) užtikrinamas ugdymas bendrojo lavinimo mokyklose. 

. Užsieniečių vaikų ugdymas bendrojo lavinimo mokyklose organizuojamas vadovaujantis švietimo ir mokslo ministro patvirtintais Bendrojo lavinimo mokyklų bendraisiais ugdymo planais bei kitais teisės aktais.
. Kiekvienam Užsieniečio vaikui sudaromos sąlygos mokytis valstybinės lietuvių kalbos, valstybine lietuvių kalba ir esant galimybei mokytis jų gimtosios kalbos.
. Užsieniečių vaikų ugdymas bendrojo lavinimo mokyklose finansuojamas vadovaujantis Lietuvos Respublikos Vyriausybės 2001 m. birželio 27 d. nutarimu Nr. 785 „Dėl bendrojo lavinimo mokyklų finansavimo reformos priemonių įgyvendinimo“ patvirtinta Moksleivio krepšelio ir sutartinių moksleivių apskaičiavimo metodika (Žin., 2001, Nr. 57-2040).
. Nustatau, kad pagal savo kompetenciją, siekdami užtikrinti Užsieniečių vaikų ugdymą:
. Švietimo ir mokslo ministerija:
. Prižiūri, kaip mokyklų steigėjai organizuoja Užsieniečių vaikų ugdymą.
. Kaupia mokyklų steigėjų teikiamą informaciją apie besimokančius Užsieniečių vaikus.
. Inicijuoja valstybinės lietuvių kalbos, sociokultūrinių bei kitų mokymo priemonių, reikalingų Užsieniečių vaikų ugdymui, rengimą ir leidybą.
. Koordinuoja šalies pedagogų, dirbančių su Užsieniečių vaikais, kvalifikacijos tobulinimą.
. Inicijuoja, kad kursas apie Užsieniečių vaikų ugdymą būtų įtrauktas į Lietuvos aukštųjų mokyklų, rengiančių pedagogus, studijų programas.
. Bendradarbiauja su Vidaus reikalų, Socialinės apsaugos ir darbo bei kitomis ministerijomis, šalies ir užsienio institucijomis Užsieniečių vaikų ugdymo srityje.
. Savivaldybių administracijų švietimo padaliniai:
. Skiria specialistą Užsieniečių vaikų ugdymo organizavimui savivaldybės teritorijoje koordinuoti.
. Vykdo Užsieniečių vaikų ugdymo organizavimo mokyklose priežiūrą.
. Kaupia ir tvarko informaciją apie atvykusius į mokyklas Užsieniečių vaikus, teikia ją Švietimo ir mokslo ministerijai.
. Užtikrina savivaldybės pedagogų, dirbančių su Užsieniečių vaikais, kvalifikacijos tobulinimą.
. Bendradarbiauja su Švietimo ir mokslo, Vidaus reikalų, Socialinės apsaugos ir darbo bei kitomis ministerijomis, šalies ir užsienio institucijomis Užsieniečių vaikų ugdymo srityje.
. Mokyklų direktoriai:
. Apie atvykusius į mokyklą Užsieniečių vaikus informuoja mokyklos steigėją.
. Paveda vienam iš direktoriaus pavaduotojų organizuoti Užsieniečių vaikų ugdymą mokykloje.
. Sudaro komisiją moksleivio mokymosi užsienyje pasiekimams įvertinti.
. Sudaro sąlygas moksleiviui likviduoti atskirų dalykų programų skirtumus ir ugdymosi spragas, tvirtina individualias jų ugdymo programas ir pedagogų tarybai pritarus nustato atsiskaitymų tvarką.
. Atsižvelgę į konkrečias sąlygas, moksleivio pasirengimą, kalbos mokėjimą sudaro individualų ugdymo planą ir pamokų tvarkaraštį.
. Sudaro sąlygas Užsieniečių vaikams, nemokantiems valstybinės lietuvių kalbos, intensyviai jos mokytis.
. Esant reikalui, tėvų arba globėjų pageidavimu steigia priešmokyklinio ugdymo grupes vaikams, nemokantiems lietuvių kalbos.
. Tėvams, globėjams ar patiems moksleiviams pageidaujant, pagal galimybes sudaro sąlygas mokytis gimtosios kalbos.
. Pavedu įsakymo vykdymą kontroliuoti ministerijos sekretoriui Alvydui Puodžiukui.

